Jerome Brailey

Jerome Eugene «Bigfoot» Brailey (født 20. august 1950)Artikkel om Parliament-Funkadelic i Michael Ray: Disco, Punk, New Wave, Heavy Metal, and More. Music in the 1970s and 1980s, Britannica Educational Publishing  2012, ISBN 9781615309122, side 128–130. er en USA-amerikansk trommeslager, best kjent for deltakelse i gruppene Parliament og Funkadelic. Han blei i 1997 innvotert i Rock and Roll Hall of Fame sammen med femten andre medlemmer av funk-kollektivet Parliament-Funkadelic.Omtale på nettstedet til Rock and Roll Hall of Fame; besøkt 21. desember 2015.  

Brailey spilte tidlig på 1970-tallet i rhythm-and-blues-grupper som The Unifics, The Five Stairsteps og The Chambers Brothers. I 1975 blei han med i funk-kollektivet til George Clinton, og han deltar på mange av dets mest populære plater. Han var med på å skrive slageren Give Up The Funk (Tear The Roof off The Sucker) (sammen med Clinton og  Bootsy Collins). 

I 1978 starta Brailey sitt eget band, Mutiny, som spilte i noenlunde samme stil. Han har også spilt med artister som Keith Richards, Bill Laswell, James Blood Ulmer, Dave Stewart og Lucky Peterson. 

 Referanser 
«Parliament-Funkadelic's Jerome "Bigfoot" Brailey Gears Up for the Release of New Album With His New Group», på nettstedet Siccness.net 17. mai 2012; besøkt 3. februar 2016.
Omtale  på nettstedet Drumsoloartist.com; besøkt 3. februar 2016. 

 Eksterne lenker   


Kategori:Trommeslagere fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Richmond i Virginia